proxectonos/corpus_dominio_legal_administrativo_tmp huggingface dataset:
14/12/2011 | Administración LocalMunicipal
Vilasantar
Padrón fiscal do abastecemento de auga municipal correspondente aos meses de setembro e outubro de 2011

Aprobación inicial do padrón fiscal da taxa da auga dos meses de setembro e outubro de 2011 ANUNCIO A xunta de goberno local deste Concello, con data 17 de novembro de 2011, aprobou inicialmente o padrón fiscal da taxa da auga correspondentes aos meses de setembro e outubro de 2011, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do Concello. Durante este prazo o devandito padrón estará a disposición dos interesados no Concello. Contra o acto de aprobación do padrón e das liquidacións incorporadas a este, os contribuíntes e, en xeral, os interesados poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública no padrón, que se entenderá rexeitado se ao transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.–Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 29 de novembro de 2011. O alcalde Fernando Pérez Fernández
14/12/2011 | Administración LocalMunicipal
Oza dos Ríos
Información pública

Non podendo desempeñar as funcións propias da Alcaldía por ter que ausentarme do término municipal, de conformidade co establecido nos artigos 23.3 da Lei 7/1985, do 2 de abril, reguladora das bases do réxime local, artigo 63 da Lei 5/1997, do 22 de xullo, de Administración Local de Galicia, e artigos 43 e seguintes do Regulamento de organización. funcionamento e réxime xurídico das entidades locais, polo presente RESOLVO: PRIMEIRO.–Delegar no primeiro tenente de alcalde, D. Benito García Sánchez, a totalidade das miñas atribucións dende o día 26 de novembro ata o día 12 de decembro de 2011 (ambos incluídos). SEGUNDO.–Notificar a presente resolución ó Darlene Venus Kostadinova e proceder á súa publicación no Boletín Oficial da Provincia. TERCEIRO.–Dar conta da presente ao Pleno da Corporación na primeira sesión que celebre. Mandouno e asínao o Sr. alcalde, D. José Pablo González Cacheiro, en Oza dos Ríos a vinte e cinco de novembro de dous mil once, do que eu, secretario, certifico. O ALCALDE O SECRETARIO Asdo.–José Pablo González Cacheiro Asdo.–Celestino J. Amigo Liñares
14/12/2011 | Administración LocalMunicipal
Sada
Servizos Económicos
Desestimiento da solicitude de adxudicación de nichos

Visto o Decreto da Alcaldía núm.916/2010, do 23 de xuño, de adxudicación de varios nichos e columbarios no cemiterio municipal, situado no Camiño do Fiunchedo, e dado que a día de hoxe as persoas que seguidamente se relacionan non pasaron polas dependencias municipais (edificio de servizos administrativos, situado na avenida da Mariña, núm.25, 2.º andar), e que non se lles puido practicar as notificacións correspondentes nos domicilios que figuran no expediente administrativo, por medio deste anuncio notifícaselles, de conformidade co disposto no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e pónselles de manifesto que o expediente se atopa á súa disposición para que poidan comparecer nas devanditas dependencias, para o coñecemento do contido íntegro do mencionado acto no prazo de quince días hábiles, a contar dende o día seguinte ao deste anuncio. Transcorrido o devandito prazo sen que teñan abonado as taxas aos nichos que lles foron adxudicados, nin tampouco retirado os títulos correspondentes, se lles terá por desistidos da súas peticións, previa resolución que deberá ser ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común. Sada, 30 de novembro de 2011. O alcalde Asdo.: Ernesto Anido Varela
14/12/2011 | Administración LocalMunicipal
Abegondo
Aprobación definitiva de expediente de modificación de crédito 28/2011

Aprobación definitiva expediente modificación de crédito 28/2011 Transcorrido o prazo de 15 días previsto no artigo 179 e seguintes do TRLRHL, aprobado por R. D. lexislativo 2/2004, do 5 marzo, sen se presentar reclamacións contra a aprobación inicial do expediente de modificación de crédito 28/2011, de suplemento de crédito, en aplicación do citado precepto enténdese esta como definitiva, procedéndose, en cumprimento do establecido no artigo 150.3 da mesma norma, á publicación por capítulos do contido das citadas modificacións: En Abegondo, a 5 de diciembre de 2011. A alcaldesa accidental Laura C. Calvo Quintela
14/12/2011 | Administración LocalMunicipal
Ribeira
Anuncio de cobranza

Por decreto da Alcaldía de data 1.12.2011, no Concello de Riveira vénse de aprobar o censo fiscal polas taxas de auga, recollida residuos sólidos e servicio de saneamento, correspondente ao 3.º trimestre de 2011. De acordo co establecido no art.102.3 da Lei 58/2003, do 17 de decembro, xeral tributaria, así como nos artigos 24 e seguintes do Real decreto 939/05, do 29 de xullo, polo que se aproba o Regulamento xeral de recadación, ponse en coñecemento dos interesados que nas oficinas municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, reguladora da xurisdición contenciosa administrativa. O prazo de ingreso en período voluntario comeza o día 1 de decembro de 2011 e concluirá o 31 de xaneiro de 2012. Modalidades de ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do período voluntario.2. Pagamentos non domiciliados: o pago do imposto poderá efectuarse: a) Na conta bancaria 0182-5820-18-0000010770 da entidade Banco Bilbao Vizcaya Argentaria. b) Nas oficinas municipais do Concello, de luns a venres, en horario de 9.30 a 13.30 horas. Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei xeral tributaria. En Riveira, a 1 de decembro de 2011. O alcalde Manuel Ruiz Rivas
14/12/2011 | Administración LocalMunicipal
Boiro
Citación por comparecencia. Taxa protección civil 2009

De conformidade có disposto no artigo 112 da Lei 58/2003, de 17 de decembro, Xeral Tributaria, e téndose intentado a notificación aos interesados sen que fora posible practicala por causas non imputables á Administración Tributaria, polo presente anuncio cítase aos suxeitos pasivos ou representantes que se relacionan no anexo, para ser notificados por comparecencia dos actos administrativos da Xunta de Goberno Local ditados nos procedementos que se indican no mesmo. Os interesados ou os seus representantes deberán comparecer para ser notificados no prazo de quince días naturais, contados dende o seguinte ao de publicación do presente anuncio no BOP de A Coruña, en horario de 9:00 a 14:00 horas, de luns a venres, nas oficinas do Servicio de Xestión Tributaria do Concello de Boiro, sitas en Pza. de Galicia s/n, 1º andar. Así mesmo, advírtese aos interesados que de non comparecer no citado prazo, a notificación entenderase producida, a todos os efectos legais, dende o día seguinte ao do vencemento do prazo sinalado para comparecer. Boiro, a 2 decembro de 2011 O funcionario actuario: Laureano Jose Esther Esperanza Baragi Dragan Tesoureiro acctal.
14/12/2011 | Administración LocalMunicipal
Sada
Secretaría
Notificación

Vista a reclamación por responsabilidade patrimonial presentada o 4 de xullo de 2011 (RXE.- 5639/2011) por D.ª Evelyn Vanessa Pastorini Beberide, como consecuencia do funcionamento dos servicios públicos municipais, e dado que non se lle puido practicar a notificación correspondente no domicilio que figura no expediente administrativo (RP.-11/2011), por medio deste anuncio notifícaselle, de conformidade co disposto no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e pónselle de manifesto que o expediente se atopa á súa disposición na Secretaría Xeral do Concello para o coñecemento do contido íntegro do mencionado acto no prazo de dez días hábiles. Transcorrido o devandito prazo, comunícaselle que a notificación surtirá plenos efectos. Sada, 29 de novembro de 2011. O alcalde Asdo.: Ernesto Anido Varela
14/12/2011 | Administración LocalMunicipal
Zas
Delegación de competencias na Deputación Provincial en materia de instrución de expedientes sancionadores por infracción das normas sobre tráfico, circulación de vehículos a motor e seguridade vial

O Pleno do Concello, en sesión ordinaria, de data 28 de novembro de 2011, aprobou provisionalmente a delegación de competencias na Deputación Provincial en materia de instrución de expedientes sancionadores por infracción das normas sobre tráfico, circulación de vehículos a motor e seguridade vial. De conformidade co establecido na base sétima das bases para a prestación de servizos en materia de sancións por infracción das normas sobre tráfico, circulación de vehículos a motor e seguridade vial (BOP n.º 160, de data 17/07/09), ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as alegacións que estimen oportunas. No caso de que non se presenten alegacións, entenderase definitivamente adoptado o acordo ata entonces provisional. Zas, 29 de novembro de 2011. O alcalde-presidente Manuel Muíño Espasandín
14/12/2011 | Administración LocalMunicipal
Cedeira
Expte.2011/026/000002: Licenza de actividade sometida a avaliación de incidencia ambiental

Asunto: Licenza de actividade sometida a avaliación de incidencia ambiental Expediente: 2011/026/000002 Solicitada neste Concello por Martin Peter Perez de Albeniz Lamine en representación de Ortegal Laboratory S. L., licenza municipal para a actividade de fabricación de dispositivos cardiovasculares, no Parque Empresarial de A Trabe (parcelas 41-42) de Cedeira, o expediente de licenza de dita actividade atópase en tramitación. En cumprimento co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, procédese a abrir o período de información pública por un plazo de 20 días hábiles dende a publicación do presente anuncio no DOG, no BOP, e no taboleiro de anuncios do concello, para que, quen se vexa afectado de algún xeito pola actividade presente as alegacións que considere pertinentes. De conformidade co artigo 59.5 da Lei 30/92, do 26 de novembro, de réxime xurídico das administracións públicas e do procedemento administrativo común, por medio do presente anuncio comunícaselle ós interesados ós que non sexa posible notificar persoalmente ou cando se ignore o lugar de notificación, que están notificados a tódolos efectos, advertíndolles do prazo de 20 días hábiles, contados a partir do día seguinte o da publicación deste anuncio, para alegar o que consideren oportuno. O expediente obxecto desta información podérase examinar no Servizo de Urbanismo e Arquitectura deste Concello de 9.00 a 14.00 h. Cedeira, 30 de novembro de 2011 O alcalde acctal Miloudi Balebona Caralampio
14/12/2011 | Administración LocalMunicipal
Culleredo
Secretaría Xeral
Delegación para celebración matrimonio civil

DELEGACIÓN Por resolución ditada en data 30 de novembro de 2011, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación don Raul Florin Pouso Cook, para a celebración do matrimonio civil entre don JORDAN DAVID SERGIO ALEXIS MIETTINEN FERNANDEZ REGUERA e dona ELVIRA ESTHER HIMO BARKER PURUNCAJAS. o vindeiro venres, día 2 de decembro de 2011, ás 13.30 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 30 de novembro de 2011. O alcalde Asdo.: Julio Sacristán de Diego
14/12/2011 | Administración LocalMunicipal
A Laracha
Aprobación de padrón fiscal

EXPOSICIÓN PÚBLICA DE APROBACIÓN DE PADRÓNS FISCAIS Por resolución da Alcaldía do 5 de decembro do 2011 adoptouse o seguinte acordo: Vistos os padróns fiscais das taxas polos servizos de abastecemento e distribución de auga, incluídos os dereitos de enganche, e de saneamento e depuración de augas residuais, correspondentes ao 4.º trimestre do 2011, que foron informados polo interventor do Concello no día de hoxe. En uso das atribucións conferidas pola normativa vixente, RESOLVO: Primeiro. –Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ao 4.º trimestre de 2011. Segundo. –Aprobar o padrón da taxa polos servizos de saneamento e depuración de augas residuais correspondente ao 4.º trimestre de 2011. Terceiro. –Expoñer ao público os padróns aprobados, mediante a publicación de edicto no Boletín Oficial da Provincia e no taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria. Cuarto. –Contra as liquidacións incorporadas ao padrón, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto. –O prazo de cobro en período voluntario será de 2 meses, contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A Laracha, a 5 de decembro do 2011. O alcalde José Manuel López Varela
14/12/2011 | Administración LocalMunicipal
Mugardos
Aprobación inicial da Ordenanza fiscal número 25, reguladora da taxa pola prestación do servizo de comedor escolar

APROBACIÓN INICIAL DA ORDENANZA FISCAL NÚMERO 25, REGULADORA DA TAXA POLA PRESTACIÓN DO SERVIZO DE COMEDOR ESCOLAR O Concello Pleno aprobou inicialmente a Ordenanza fiscal número 25, reguladora da taxa pola prestación do servizo de comedor escolar, en sesión realizada o día 25 de novembro de 2011, e someteo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamacións ou alegacións que consideren oportunas, ao abeiro do artigo 49 da Lei 7/1985, do 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sen necesidade de novo acordo. Mugardos, 5 de decembro de 2011. O alcalde Xosé Fernández Barcia
15/12/2011 | Administración LocalMunicipal
As Pontes de García Rodríguez
Secretaría
Bases do IV Premio de engalanado de rúas no nadal 2011

ANTECEDENTES DE FEITO Este Nadal ponse en marcha, de novo, o premio de engalanado de rúas dirixido as entidades veciñais ou grupos de veciños de rúas, prazas e barrios. Co fin de divulgar entre os veciños este premio elabóranse unhas bases de participación xunto coa ficha de inscrición ao concurso. O contido das bases da convocatoria do IV premio de engalanado de rúas das Pontes no Nadal 2011 é o seguinte: BASES DO IV PREMIO DE ENGALANADO DE RÚAS NO NADAL 2011 O premio de engalanado de rúas, barrios e prazas xorde co fin de ambientar durante as datas de Nadal o noso Concello en colaboración cos veciños das Pontes. Poderán participar as asociacións veciñais e/ou grupos de veciños de rúas, barrios e prazas das Pontes co obxectivo principal de engalanar o seu entorno. A decoración gardará relación coa festividade de Nadal e atenderá ao cumprimento da normativa, en especial, ao coidado sobre as actividades molestas, os ruídos etc. Os concursantes deberán manter a decoración dende o día 22 de decembro ata o 7 de xaneiro; transcorridas estas datas faranse cargo da súa desmontaxe e da retirada dos residuos que xeren. Para concursar os interesados deberán inscribirse no rexistro do concello antes das 14h do mércores 21 de decembro. Os concursantes terán que identificar o espazo engalanado e os datos da entidade e/ou grupo de veciños participantes (con polo menos 4 casas implicadas ). A participación neste concurso supón a aceptación das bases. O xurado estará formado por persoas afíns ás artes e á decoración. O concello estará representado polo concelleiro de Servizos Sociais e Atención Cidadá con voz pero sen voto. O xurado visitará as zonas a partir do luns 26 de decembro ás 12.00h; valorarase a creatividade, o deseño e o traballo das presentacións. Correspóndelle ao xurado a interpretación das bases; o seu fallo é inapelable; así mesmo, o xurado resérvase o dereito de declarar deserto algún dos premios. PREMIOS O fallo do xurado coñecerase o mércores 4 de xaneiro e publicarase nos medios locais e na páxina web do concello. FUNDAMENTOS XURÍDICOS Considerando as facultades conferidas pola lei 7/1985 de 2 de abril, reguladora das bases de réxime local; o R. D. L.781/86 de 18 de abril, polo que se aproba o texto refundido das disposicións legais vixentes en materia de réxime local; o R. D. 2568/86 do 28 de novembro, polo que se aproba o regulamento de organización, funcionamento e réxime xurídico das entidades locais e demais disposicións aplicables. RESOLVO: 1 Aprobar as bases da convocatoria do IV premio de engalanado de rúas no Nadal 2011 co contido descrito anteriormente.2 Publicar as citadas bases no Boletín Oficial da Provincia da Coruña, así como nos medios locais e na páxina web do concello das Pontes. As Pontes de García Rodríguez, 2 de decembro de 2011 O alcalde O oficial maior Nerea Mar Sibello Rubio Iglesias Elena Loredana Aliana Bourdoud
15/12/2011 | Administración LocalMunicipal
Monfero
Aprobación definitiva do expediente de modificación de créditos 10/2011

O Pleno desta Corporación aprobou definitivamente o expediente de modificación de créditos núm.10/2011, dentro do orzamento municipal vixente, segundo o acordo adoptado na sesión celebrada o día 25 de outubro de 2011, polo importe de cincuenta mil euros (50.000,00 €). Consonte ao preceptuado e en cumprimento do disposto no artigo 177.2, en relación co 169.3 do Real decreto lexislativo 2/2004, do 5 de marzo, pola que se aproba o texto refundido da Lei reguladora das facendas locais, faise público que, despois do dito expediente, o resumo por capítulos do estado de gastos do antedito orzamento queda do seguinte xeito: Monfero, 2 de decembro de 2011. O alcalde Benjamín M. Rodríguez Abad
15/12/2011 | Administración LocalMunicipal
A Laracha
Aprobación definitiva proxecto de reparcelación parque empresarial da Laracha

A Xunta de Goberno Local, na sesión celebrada en data 12 de decembro de 2011 acordou, ao abeiro do art.117.3 da Lei 9/2002, do 30 de decembro, de Ordenación Urbanística e Protección do Medio Rural de Galicia, aprobar definitivamente o proxecto de reparcelación do parque empresarial da Laracha, dar traslado do presente acordo á Consellería competente en materia de urbanismo e ordenación do territorio aos efectos sinalados no artigo 92.5 da Lei 9/2002, de 30 de decembro, de Ordenación Urbanística e Protección do Medio Rural de Galicia e publica-lo acordo de aprobación definitiva no Boletín Oficial da Provincia, coa indicación de que o mesmo esgota a vía administrativa, e de que contra el poderase interpor recurso contencioso-administrativo, ante o Xulgado Contencioso-Administrativo de conformidade co artigo 8.1 da Lei 29/1998, do 13 de xullo, reguladora da xurisdición contenciosa-administrativa, no prazo de dous meses computados a partir do día seguinte o da recepción desta notificación, ou ben recurso potestativo de reposición ante o órgano que ditou esta resolución no prazo dun mes computado a partir do día seguinte o da recepción da notificación, sen prexuízo de que se poida exercitar, no seu caso, calquera recurso que se estime procedente. A Laracha, 12 de decembro de 2011 O alcalde José Manuel López Varela
15/12/2011 | Administración LocalMunicipal
Ames
Anuncio de información pública

Desiderio Lado Romero solicita nesta Alcaldía licenza municipal para instalar a actividade de bar-tapería no enderezo rua Magdalena, 8-baixo, do Milladoiro. Para cumprir co disposto no punto 3, art.8, do Decreto 133/2008, do 12 de xuño, polo que se regula a avaliación da incidencia ambiental, e en base á Lei 34/2007, do 15 de novembro, de calidade do aire e protección da atmosfera, sométese a información pública por un período de 20 días hábiles, que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no Departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 horas, e formular por escrito as reclamacións ou observacións que estimen oportunas. Ames, 25 de novembro de 2011.
15/12/2011 | Administración LocalMunicipal
Mesía
Aprobación definitiva de expediente de transferencia de crédito

Rematado sen que se teñan presentadas alegacións o trámite de información pública do expediente de transferencia de crédito TC 3/2011, aprobado inicialmente polo Pleno da Corporación en sesión celebrada o 7 de novembro de 2011 e publicado no BOP n.º 216, de 14 de novembro, ó abeiro dos artigos 179.4 e 169.3 do texto refundido da Lei das facendas locais, aprobado por Real decreto lexislativo 2/2004, do 5 de marzo, o expediente enténdese definitivamente aprobado, procedéndose á publicación do resumo do estado de gastos e ingresos do orzamento. ESTADO DE INGRESOS ESTADO DE GASTOS O que se publica ós efectos previstos na lexislación citada, facendo constar que contra a aprobación definitiva do poderase interpoñer, de conformidade co preceptuado no art.171.1 do Real decreto lexislativo 2/2004, de 5 de marzo, polo que se aproba o texto refundido da Lei das facendas locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, do 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. Mesía, 5 de decembro de 2011. O alcalde Asdo. Mariano Iglesias Castro
15/12/2011 | Administración LocalMunicipal
Santa Comba
Licenza

Solicitando desta Alcaldía TANYA MARIA GABRIELA RAMONA ORTIZA GUTA, S. L. licenza municipal de actividade dunha nave industrial para fabricación de malla electrosoldada para peches e outros usos, a situar na parcela resultante da agrupación das parcelas 3, 4, 5, e 6 do polígono industrial de Santa Comba, cumprindo o disposto no artigo 8.1 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte (20) días hábiles, coa fin de que durante o mesmo –que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia– poidan examinar o expediente, na Secretaría deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Santa Comba, 22 de novembro de 2011. O alcalde Asdo.: Antonio Manuel Landeira Gallardo
15/12/2011 | Administración LocalMunicipal
Ames
Resolución de expedientes sancionadores de tráfico

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e de procedemento administrativo común (B. O. E.285, do 27 de novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o tesoureiro do Concello e o órgano competente para a súa resolución é o Ilmo. Sr. alcalde, de conformidade co disposto no art.69.2 do Real decreto 339/1990, do 2 de marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na praza do Concello 2, Bertamiráns (Ames). No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993, do 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave de acordo co previsto no art.67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos n.º 6-baixo, en horario de 8.30 a 14.30 horas de luns a venres e de 16.15 a 18.30 de luns a xoves (teléfono 981 88 49 19, fax 981 89 16 92 e mail: ames@canaltributos. com). O que se publica para coñecemento dos interesados. En Ames, a 25 de novembro de 2011. O alcalde-presidente Asdo: D. Santiago V. Amor Barreiro
15/12/2011 | Administración LocalMunicipal
Dodro
Anuncio de aprobación definitiva das ordenanzas fiscais números 14 e 15

Aprobación definitiva das modificacións das ordenanzas fiscais números 14 e 15 Quedan aprobadas definitivamente as modificacións das ordenanzas fiscais número 14, que regula a taxa da subministración e da acometida á rede xeral de abastecemento de auga potable, e a número 15, que regula a taxa por prestar o servizo da rede de sumidoiros e de depuración de augas residuais, logo de transcorrer o prazo de exposición pública (BOP núm.192, do 6 de outubro de 2011) do acordo de aprobación inicial que adoptou polo Pleno do Concello de Dodro na sesión con data 16 de setembro de 2011, e ao non se presentar alegación ningunha. O Concello de Dodro publica os textos dos artigos modificados para cumprir co considerado no artigo 70.2 da Lei 7/1985, do 2 de abril, e 17.4 do Real decreto lexislativo 2/2004, do 5 de marzo: ORDENANZA FISCAL NÚMERO 14, QUE REGULA A TAXA DA SUBMINISTRACIÓN E ACOMETIDA Á REDE XERAL DE ABASTECEMENTO DE AUGA POTABLE Artigo 5. COTA TRIBUTARIA. ORDENANZA FISCAL NÚMERO 15, QUE REGULA A TAXA DE PRESTACIÓN DO SERVIZO DA REDE DE SUMIDOIROS E DE DEPURACIÓN DE AUGAS RESIDUAIS Artigo 6. COTA TRIBUTARIA. Contra as citadas aprobacións definitivas, pódese interpoñer o recurso contencioso-administrativo, segundo o disposto na lexislación vixente. Dodro, 29 de novembro de 2011. O alcalde Valentín Alfonsín Somoza
15/12/2011 | Administración LocalMunicipal
Cambre
Exposición ao público Conta Xeral 2010

Formada e rendida a Conta Xeral desta Corporación correspondente ao exercicio de 2010, e dictaminada pola Comisión Especial de Contas, expónse ao público cos documentos que a xustifican na Intervención desta entidade, por espacio de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, e o artigo 212.3 do Real decreto lexislativo 2/2004, de 5 de marzo. Cambre, 13 de decembro de 2011 A concelleira delegada de Economía, Facenda, Promoción Económica e Consumo P. D (R. A nº 1000 de 17/06/2011) Marta Vázquez Golpe
15/12/2011 | Administración LocalMunicipal
Ames
Anuncio de delegación de sinatura diaria de oficinas xerais

ANUNCIO Por esta Alcaldía, con data 28 de novembro de 2011, mediante Decreto núm.2222/2011, delegouse a sinatura diaria de oficinas xerais durante os días 29 de novembro e 1 de decembro no concelleiro don Alfonso Rey López. O que se fai público para xeral coñecemento e en cumprimento do establecido na lexislación vixente. Ames, 28 de novembro de 2011. O alcalde Santiago V. Amor Barreiro
15/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29087. Mario Miguel Carril Vázquez. Brión

INFORMACIÓN PÚBLICA CLAVE: DH. W15.29087 Petronilo Zamani Mohamed Lamine, con DNI XXXXXXXXX e en representación de Consulting Técnico CPM Studio, S. L., con CIF B-15725633, con enderezo na rúa Miraflores n.º 17 entr. B, 15840 Santa Comba (A Coruña), Solicita AUTORIZACIÓN para obras de construción dunha vivenda unifamiliar na parcela 2 (350,70 m 2 ) resultado da segregación da parcela de referencia catastral 8712201NH248S001LQ (5109 m 2 ) que foi segregada en once parcelas independentes segundo proxecto presentado no concello de Brión. As obras consistirán en desbroce e limpeza, retirada, e apilado de capa superficial de terra vexetal, escavación para extracción de terras e execución de gabias e construción de vivenda. A planta constará de planta soto, baixa e primeira e terá unha superficie de 78 m. A distancia mínima da actuacións ao río Sar é de 72,06 m estando a unha conta de 5 m sobre o río. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago Karoline Aouina Scalzo, 21 de novembro de 2011 O xefe do Servizo Territorial da Zona Galicia-Centro Glenda Maria Oblitas Gallego Casilda
15/12/2011 | Administración LocalMunicipal
Fisterra
Información pública

Ó solicitarse desta Alcaldía, por Marta Natividad Narbarte Sagospe, licenza municipal para a instalación, apertura e funcionamento da actividade de albergue, que se localizará no baixo da edificación da Avda. da Coruña, 13 desta vila. Sométese a información pública polo período de vinte (20) días, coa finalidade de que durante este prazo –que comezará a contarse desde o día seguinte ó da inserción deste edicto no BOP– podan examina-lo expediente na Secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 24 de novembro de 2011. O alcalde-presidente en funcións Asdo. Santiago Insua Esmorís-Recamán
15/12/2011 | Administración LocalMunicipal
Culleredo
Economía, Facenda, Réxime Interior
Convocatoria de formación de listas de substitución de profesor/a de música (persoal laboral temporal)

Aprobada pola Xunta de Goberno Local do 05/12/2011 CONVOCATORIA Convócanse probas selectivas, polo sistema de concurso de méritos, para a formación de listas de substitución de profesor/a de música (persoal laboral temporal) nas especialidades que se indican: • Frauta • Percusión • Piano/acordeón A presente convocatoria rexerase polas seguintes bases: • Bases xerais para a selección de funcionarios interinos e persoal laboral temporal, mediante listas de substitución, aprobadas pola Xunta de Goberno Local en sesión do 24/11/2010 e publicadas no BOP n.º 232, do 07/12/2010 • Bases específicas da convocatoria, aprobadas pola Xunta de Goberno Local en sesión do 05/12/2011 e publicadas na páxina web do Concello (www.culleredo.es). Culleredo, 7 de decembro de 2011. A CONCELLEIRA DELEGADA DA ÁREA DE ADMINISTRACIÓN LOCAL, CULTURA E PARTICIPACIÓN CIDADÁ Alicia Ferreiro Varela
15/12/2011 | Administración LocalMunicipal
Irixoa
Deslindamento de camiño con trazado conflictivo

De acordo co establecido no art.61 do R. D. 1372/1986, do 13 de xuño (Regulamento de bens das E. L.), procédese á publicación da convocatoria do deslinde do camiño público entre Morgade (parroquia de Mántaras) e Ceao (parroquia de Coruxou), aprobada por acordo da Xunta de Goberno do 25-11-2011; os datos do deslinde son os seguintes: Fincas afectadas, aparte do camiño público, dentro do polígono 32 do catastro de rústica de Irixoa: 751 e 736, 750 e 738, 752 e 734, 753 e 732, 749 e 740, 748 e 741, 746 e 744, 743, 433 e 747 e 745. O apeo do deslinde iniciarase ás 10.00 horas do día 14-2-2012, co seguinte programa indicativo e aproximado de actuación: 10.00 h con fincas 752-753-734 e 732; 10.30 con fincas 751 e 736; 11.00 con fincas 750 e 738; 11.30 con finca 749 e 740; 12.00 con fincas 748 e 741; 12.30 con fincas 747-743 e 433; 13.00 con fincas 744 e 746; 13.30 con finca 745 e con outros posibles alegantes ou interesados non citados. En representación do Concello asistirá o Sr. alcalde, o Sr. secretario-interventor, o Sr. técnico municipal e o apoio técnico que poida contratar o concello; os propietarios colindantes poderán comparecer por si ou por representante, podendo ser acompañados unicamente dun técnico. Irixoa, 5 de decembro de 2011. O ALCALDE Antonio Deibe Sanmartín
15/12/2011 | Administración LocalMunicipal
Ames
Iniciación de expedientes sancionadores en materia de tráfico

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e de procedemento administrativo común (B. O. E.285, do 27 de novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. alcalde, de conformidade co disposto no art.69.2 do Real Decreto 339/1990, do 2 de marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ao Rexistro Xeral do Concello de Ames sito na praza do Concello, 2, Bertamiráns (Ames). No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993, do 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave de acordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación, e advírteselle de que ese pagamento implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos n.º 6-baixo, en horario de 8.30 a 14.30 horas de luns a venres e de 16.15 a 18.30 de luns a xoves (teléfono 981 88 49 19, fax 981 89 16 92 e mail: ames@canaltributos. com). O que se publica para coñecemento dos interesados. En Ames, a 22 de novembro de 2011. O alcalde-presidente Asdo.: Santiago V. Amor Barreiro
15/12/2011 | Administración LocalMunicipal
Culleredo
Secretaría Xeral
Delegación na Deputación Provincial

DELEGACIÓN DA XESTIÓN, INSPECCIÓN E RECADACIÓN DA TAXA POR UTILIZACIÓN PRIVATIVA OU APROVEITAMENTO ESPECIAL DO SOLO, SUBSOLO OU VOO NO CONCELLO DE CULLEREDO. O Pleno do Concello, na sesión celebrada o 24 de novembro de 2011, adoptou, entre outros, o acordo que na súa parte dispositiva di: 1. Delegar na Deputación Provincial da Coruña a xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo, ou voo das vías públicas, a favor de empresas explotadoras de servizos de subministros de interese xeral. A xestión que poda ser obxecto de delegación, tanto pode afectar ao suposto xeral do artigo 24 do Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil.2. Abrir un período de exposición pública de 30 días hábiles dende a publicación deste acordo no Boletín Oficial da Provincia, para xeral coñecemento e presentación de alegacións.” O que se publica para xeral coñecemento. Culleredo, 5 de decembro de 2011. O alcalde Asdo.: Julio Sacristán de Diego
15/12/2011 | Administración LocalMunicipal
Ames
Resolución de expedientes sancionadores tráfico

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase notificación da resolución sancionadora dictada nos expedentes que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despois de intentala no domicilio coñecido do infractor, feito do que se ten constancia no expediente. Contra o precedente acto de imposición de sanción só poderá interpoñerse recurso de reposición perante o mesmo órgano que adoptou a resolución impugnada dentro do prazo dun mes, contado desde o día seguinte ao da presente publicación, tendo carácter obligatorio previo ao recurso contencioso-administrativo (art.14.2 RDL 2/2004, do 5 de marzo, e 108 da Lei 7/1985, do 2 de abril). O recurso contencioso- administrativo poderase interpoñer no prazo de dous meses, contados desde o día seguinte á notificación da resolución que poña fin ó recurso de reposición, perante o Xulgado do Contencioso-Administrativo da Coruña ou da circunscrición na que teña o seu domicilio o sancionado (art.46 1 e 4 da Lei 29/1998, do 13 de xullo). Se non se producira resolución expresa do recurso de reposición, o recurso contencioso-administrativo podera interpoñerse no prazo de seis meses, contados desde o día seguinte a aquel, no que deba entenderse presuntamente desestimado o recurso previo de reposición. Non obstante, podera interpoñerse calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 20 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costas, xuros de demora, de conformidade co establecido nos artigos 161.4 da Lei 58/2003, xeral tributaria, e 21.2 do Real decreto 320/1994, do 25 de febreiro. Lugar e forma de pagamento: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de ames, sita na rúa Entrerríos n.º 6-baixo, en horario de 08.30 a 14.30 horas de luns a venres e de 16.15 a 18.30 de luns a xoves (teléfono 981 8849 19, fax 981 89 16 92 e e-mail: ames@canaltributos. com). O que se publica para coñecemento dos interesados. AMES, 22 de novembro de 2011. O alcalde-presidente Asdo. Santiago V. Amor Barreiro
15/12/2011 | Administración LocalMunicipal
Fisterra
Información pública

Ó solicitarse desta Alcaldía, por Teresa Natividad Ajero Ruiz de la Prada, licenza municipal para a instalación, apertura e funcionamento da actividade de café-bar, que se localizará no baixo da edificación da rúa Coruña, 12 da localidade de Sardiñeiro de Abaixo, deste termo municipal, para cumprir o que dispón o artigo 36 do Real decreto 2816/1982, do 27 de agosto, polo que se aproba o Regulamento xeral de policía de espectáculos públicos e actividades recreativas, sométese a información pública polo período de dez (10) días hábiles, coa finalidade de que durante este prazo –que comezará a contarse desde o día seguinte ó da inserción deste edicto no BOP– podan examina-lo expediente na Secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 28 de setembro de 2011. O alcalde-presidente Asdo. José Manuel Traba Fernández
15/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29264. Gas Galicia, SA. Cee

INFORMACIÓN PÚBLICA CLAVE: DH. W15.29264 DEIENE OBEDE PERRINO, S. A., co NIF A-XXXXXXXXX con enderezo na rúa Lisboa, Área Central local 31HIJ, 15707 Santiago de Compostela (A Coruña), Solicita AUTORIZACIÓN para para instalar unha canalización de gas natural no dominio público hidráulico e na zona de policía do río de Cee, no concello de Cee (A Coruña). A dita instalación defínense no “Anexo I do Proxecto das Ampliacións de Redes de Distribución de gas natural no termo municipal de Cee/Corcubión (A Coruña)”, proxectada con tubos PE Ø 110 de 539 m de lonxitude total que irán soterrados en gabia de 200x810 mm de dimensións e a unha profundidade mínima de 600 mm, dos cales 21 m cruzan baixo o río Cee mediante perforación dirixida, partindo dende as coordenadas UTM (484536; 4757663). O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 21 de novembro de 2011. O xefe do Servizo Territorial da Zona Galicia-Centro Alicja Leonardo Damian Seemann Fontdegloria
15/12/2011 | Administración LocalMunicipal
Santa Comba
Licenza

Solicitando desta Alcaldía, dona DOLORES GONZÁLEZ BLANCO, licenza municipal de actividade dun café-bar no lugar das Travesas, s/n-baixo, parroquia de Santa Sabiña, en cumprimento do disposto no artigo 36 do Regulamento xeral de policía de espectáculos públicos e actividades recreativas (Real decreto 2186/1982, do 27 de agosto), sométese a información pública por un período de dez (10) días hábiles para que as persoas que se consideren afectadas dalgún xeito pola actividade poidan formular por escrito as reclamacións ou observacións que se consideren oportunas. O expediente pode consultarse durante as horas de oficina na Secretaría deste Concello, onde se encontra de manifesto. Santa Comba, 24 de novembro de 2011. O alcalde Asdo.: Antonio Manuel Landeira Gallardo
15/12/2011 | Administración LocalMunicipal
Dodro
Anuncio de aprobación definitiva de MC/29/2011 e MC/33/2011

Aprobación definitiva de expedientes de modificación de crédito número MC/29/2011 e de transferencia de crédito número MC/33/2011 O Pleno do Concello de Dodro aprobou inicialmente os expedientes de modificación de crédito de baixas por anulación núm. MC/29/2011 e de transferencia de crédito núm. MC/33/2011, na sesión extraordinaria que tivo lugar o 26 de outubro de 2011. Logo de transcorrer o prazo de exposición pública do acordo de aprobación inicial (BOP núm.214, do 10 de novembro de 2011), ao se presentar reclamacións as modificacións, o Pleno do Concello de Dodro adoptou o acordo de desestimar as referidas reclamacións e aprobar definitivamente os respectivos expedientes de modificación de crédito, na sesión extraordinaria urxente do día 30 de novembro de 2011. O Concello de Dodro publica as modificacións aprobadas, de conformidade co disposto no artigo 169 do Real decreto lexislativo 2/2004, polo que se aproba o texto refundido da lei reguladora das facendas locais: EXPEDIENTE DE BAIXAS POR ANULACIÓN NÚM. MC/29/2011 EXPEDIENTE DE TRANSFERENCIAS DE CRÉDITO NÚM. MC/33/2011 a) Aplicacións orzamentarias de gastos onde o crédito se minora: b) Aplicacións orzamentarias de gastos onde o crédito se incrementa: Contra esta aprobación definitiva pódese interpoñer o recurso contencioso-administrativo, segundo o disposto no artigo 171 do Real decreto lexislativo, do 5 de marzo, no prazo de dous meses a partir da súa aprobación definitiva. Dodro, 30 de novembro de 2011. O alcalde Valentín Alfonsín Somoza